Brest (Prowins)
Det Brest Prowins (üüb Witjrüs: Брэ́сцкая во́бласць Brésckaja vóbłasć [ˈbrɛstskaja ˈvɔblastsʲ]; üüb Rüs: Бре́стская о́бласть Bréstskaja óblast’ [ˈbrʲesːkəjə ˈobɫəsʲtʲ] of [ˈbrʲest͡skəjə ˈobɫəsʲtʲ]) as ian faan dön seeks prowinsen faan Witjruslun. At prowins leit uun a süüdwaast faan't lun. Uun a nuurd leit det Hrodna Prowins, uun a nuurduast det Minsk Prowins, uun a süüduast det Homelj Prowins, uun a süüd at Ukraine an uun a waast Poolen. Det hee 1.401.177 lidj (2009). At hoodsteed faan't prowins as Brest.

Geografii
De Belawescha Puschtscha Natschunaalpark leit uun a waast faan't prowins.

Indialing faan Ferwalting
Det Brest Prowins hee trii steeden (Baranawitschy, Brest an Pinsk) an 16 distrikten (üüb Witjrüs: раёны rajóny, üüb Rüs: райо́ны rajóny):

Befölkring
14. Oktuuber 2009 jaft at en folksteeling uun Witjruslun. Efter a resultooten hee det Brest Prowins 1.401.177 lidj: 980.851 diarfaan lewet uun steeden an 399.540 üüb't lun.

Resultooten faan iarer folksteelingen:
1979 - 1.363.526
1989 - 1.458.360
1999 - 1.485.100

Histoore

At prowins wurd 1939 grünjlaanjen. Faan 1921 tu 1939 wiar at teritoorium faan't prowins faan daaling dial faan det Polesien Wojwodskap uun Poolen. Uun de Naist Wäältkrich wurd at prowins faan det tjiisk armee besaatet. Det Pinsk Prowins wurd 8. Janewoore 1954 ufskaafet an wurd dial faan't prowins. De likedening dai wurd det Baranawitschy Prowins ufskaafet an det süüduast dial diarfaan wurd dial faan’t prowins.

Persöönelkhaiden
 Adam Mickiewicz (1798-1855), poolsk dachter, uun't taarep Zawosse uun de Baranawitschy Distrikt bäären.
 Aleh Jermalowitsch (1955-), witjrüs diplomaat, uun de Iwatsewitschy Distrikt bäären.
 Ryhor Lasjko (1948-), witjrüs histooriker, uun de Luninets Distrikt bäären.
 Michail Rudkouski (1936-1991), witjrüs dachter an auersaater, uun de Hantsawitschy Distrikt bäären.
 Mikalaj Seljaschtschuk (1947-1996), witjrüs konstmooler, uun de Malaryta Distrikt bäären.
 Mikalaj Trusch (1948-), witjrüs matemaatiker, uun de Drahitschyn Distrikt bäären.
 Swjatlana Tsichanowskaja (1982-), witjrüs bürgerrochtler, uun de Luninets Distrikt bäären.

Kwelen